சுனயானி தேவி

சுனயானி தேவி (Sunayani Devi,18 ஜூன் 1875-23 பிப்ரவரி 1962) மேற்கு வங்காளத்தின் கொல்கத்தாவிலுள்ள தாகூர் குடும்பத்தில் பிறந்த ஒரு இந்திய ஓவியர் ஆவார். கலைகளில் பயிற்சி ஏதும் பெறவில்லை. சுயமாக கற்றுக்கொண்டார். தனது சகோதரர்களான அபனிந்திரநாத் தாகூர், ககனேந்திரநாத் தாகூர் மற்றும் சமரேந்திரநாத் தாகூர் ஆகியோரால் ஈர்க்கப்பட்ட இவர் தனது 30 வயதில் ஓவியம் வரையத் தொடங்கினார்.  தனது 12வது வயதில் இராசாராம் மோகன் ராயின் பேரனைத் திருமணம் செய்து கொண்டார்.

 இளமை வாழ்க்கை 
சுனயானி தேவி 18 ஜூன் 1875 அன்று, கொல்கத்தாவில் வரலாற்று ரீதியாக செல்வாக்கு மிக்க தாகூர் குடும்பத்தில் குனேந்திரநாத் தாக்கூர் மற்றும் சௌதாமினி தேவி ஆகியோருக்கு பிறந்தார். தனது 12 வயதில் இரஜனிமோகன் சட்டோபாத்யாயா என்பவரை மணந்தார். எழுத்தாளர் பார்த்தா மித்தரின் கூற்றுப்படி, கலை மற்றும் இசைப் பாடங்களைத் தவிர வேறு கலைகளில் முறையான பயிற்சியை இவர் ஒருபோதும் பெறவில்லை எனத் தெரிகிறது.

 ஓவிய பாணி மற்றும் கருப்பொருள்கள் 
இது நவீன இந்திய ஓவியத்தின் வளர்ச்சிக்கு வழிவகுத்த இந்திய ஓவிய பாணியின் பட்டாச் சித்ரா நாட்டுப்புற ஓவிய பாணியிலிருந்து உத்வேகம் பெற்றார். பெரும்பாலும் இந்திய காவியங்கள் மற்றும் புராணங்களின் காட்சிகளை தனது படைப்புகளில் சித்தரித்தார். அர்த்தநாரீசுவரர், தாட்சாயிணி, பால் வேலைக்காரி, கிருட்டிணன் மற்றும் யசோதை ஆகியவை இவரது குறிப்பிடத்தக்க படைப்புகளில் சில. அமெரிக்க முன்னோடி கலை வரலாற்றாசிரியர் இசுடெல்லா கிராம்ரிசியின் கூற்றுப்படி, சுனயானி தேவி இந்தியாவின் முதல் நவீன ஓவியராகக் கருதப்படுகிறார். 1922 ஆம் ஆண்டில் கொல்கத்தாவில் நடந்த பௌஹாஸ் கலைஞர்களின் கண்காட்சியின் ஒரு பகுதியாக இவரது படைப்புகள் காட்சிக்கு வைக்கப்பட்டன. இவரது படைப்புகள் பண்டைய சைனக் கையெழுத்துப் பிரதி ஓவியங்களை ஒத்திருக்கின்றன. இவர் மேற்பரப்பில் நீர்த்த வண்ணப்பூச்சுடன் கூடிய சலவை நுட்பத்தை முழுமையாகப் பயன்படுத்தினார். பின்னர் அவரது படைப்புகள் அலங்காரமாகப் பயன்படுத்தப்படும் கிராமத்து களிமண் பொம்மைகளைப் போல பூர்வீக உருவங்களை எதிரொலித்தன. இவரது படைப்புகள் பழங்கால எளிமையின் நவீனத்துவ உரையாடல் மற்றும் அதன் கலாச்சார அடையாளத்தில் வேரூன்றிய ஒரு பெரிய தேசிய சொற்பொழிவு ஆகியவற்றின் கலவையாகும். இதனால் ஒரு தேசியவாத கலைஞராக இவரை செத்க்கியது. இவரது உருவப்படங்களின் விமர்சன பகுப்பாய்வுகள், இவரை ஒரு அப்பாவி ஓவியர் என்று குறிப்பிட வழிவகுத்தன, இவர் நாட்டுப்புற கருப்பொருள்களை கவர்ச்சியுடனும் உணர்திறனுடனும் பயன்படுத்தினார்.

 அருங்காட்சியகங்கள் 
சுனயானி தேவியின் ஓவியங்கள் பல அருங்காட்சியகங்களின் தொகுப்பின் ஒரு பகுதியாகும். அவற்றுள் பின்வருவன அடங்கும்: 

 இந்திய அருங்காட்சியகம், கொல்கத்தா
 தேசிய நவீன கலைக்கூடம், பெங்களூர்
 தேசிய கலைக்கூடம், சென்னை
 அரண்மனை அருங்காட்சியகம், மைசூர்
 நுண்கலைகள் கழகம், கொல்கத்தா
 தேசிய நவீன கலைக்கூடம், புதுதில்லி
 ஸ்ரீ சித்ரா கலைக்கூடம், திருவனந்தபுரம்

 மேற்கோள்கள் 

 வெளி இணைப்புகள் 
 Profile on Google Arts & Culture
 Profile on indianculture.gov.in

பகுப்பு:1962 இறப்புகள்
பகுப்பு:1875 பிறப்புகள்
பகுப்பு:தாகூர் குடும்பம்
பகுப்பு:இந்தியப் பெண் ஓவியர்கள்